《登西岗望龙池诸峰赠周履道》
明代·马治

远游虞风波，托好常在迩。
朝来遇君出，兴与西冈起。
日薄川野阴，徐行杳然喜。
登身坡陀上，瞻望入百里。
浮云忽避眼，十嶂来填委。
巉岩龙池头，宛转鹅山趾。
铜官大居正，顾盼雄彼此。
夏绿纷以劳，林峦粲成绮。
回头指明镜，近见?练水。
一州信峥嵘，东北才演迤。
自多岩洞胜，衡庐可肩比。
危危松间石，跪立驯虎兕。
前瞻忽长啸，幽响久乃已。
桃源果何以，兹景清且美。
穷探非予乐，所乐有偶尔。
周子宜数来，逍遥自今始。

作者简介：明间常州府宜兴人，字孝常。初为僧，能诗。元末，周履道避地宜兴，治为具舟车，尽穷阳羡山溪之胜，以诗唱和，成《荆南倡和集》。洪武初，为内丘知县，终建昌知府。